సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
మంచు విష్ణుకి కలిసొచ్చిన 'జల్లికట్టు' వివాదం
జల్లికట్టు కోసం జరిపిన ఆందోళన హింసాత్మకం అయిన కారణంగా జనవరి 26న రిపబ్లిక్ డే సందర్భంగా...
| Updated:
Jan 23, 2017, 07:31PM IST
జల్లికట్టు కోసం జరిపిన ఆందోళన హింసాత్మకం అయిన కారణంగా జనవరి 26న రిపబ్లిక్ డే సందర్భంగా తమిళ, తెలుగు భాషల్లో రిలీజ్ కావాల్సి వున్న సింగం-3 (తెలుగులో యముడు 3) మూవీని వాయిదా వేసుకుంటున్నట్టు తాజాగా ఆ చిత్ర నిర్మాణ సంస్థ ప్రకటించింది. సోమవారం ఉదయం మీడియాకు ఓ ప్రకటన ఇచ్చిన సింగం-3 చిత్ర నిర్మాత జ్ఞానవేల్ రాజా... &quot; తమ చిత్రాన్ని వాయిదా వేయడం లేదని, ఎట్టిపరిస్థితుల్లో 26వ తేదీన సినిమా రిలీజ్ అవుతుంది&quot; అని ప్రకటించాడు.
కానీ ఇంతలోనే తమిళనాడులో జల్లికట్టు వివాదం కారణంగా చెలరేగిన హింస మరింత ఉద్రిక్త పరిస్థితులకి దారితీయడంతో ప్రస్తుతానికి చిత్రం విడుదలను వాయిదా వేసుకుంటున్నట్టు సోమవారం సాయంత్రమే మళ్లీ ప్రకటించారు. అయితే, తెలుగులో జనవరి 26న రిలీజ్ కావాల్సి వున్న యముడు 3 చిత్రం వాయిదా పడటంతో ఆయా థియేటర్ల స్లాట్లు ఖాళీ అయ్యాయి. దీంతో ఇదే అదనుగా భావించిన లక్కున్నోడు చిత్ర నిర్మాతలు.. తమ సినిమాను ఓ వారం ముందే రిలీజ్ చేయడానికి రెడీ అయ్యారు.